《舟过黄州上赤壁因怀东坡偶题》
宋代·史尧弼

赤壁今朝过，苍梧几日期。
天旋疑水远，风怒恐樯危。
断岸馀千丈，英雄只一时。
多情雪堂老，月白夜探奇。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。